פסטיבל BLU MUSIC יתקיים ביום רביעי, 24 באפריל 2019 בשעה 23:00 בלייב פארק ראשון לציון עם צמד הדיג'ייז DIMITRY VEGAS & LIKE MIKE. הצמד מגיע לערב ארוך של מוזיקה אלקטרונית מגובים באורחים נוספים כמו צמד הפרוגרסיב טראנס VINI VICI, צמד הטראנס Rising Dust וצמד הפרוגרסיב האוס Teamworx. כרטיס גולדן רינג במכירה מוקדמת יעלה 275 שקלים, וכרטיס דשא יעלה 225 שקלים.
דימיטרי וגאס ולייק מייק הם אחים בלגים יוונים העונים לשם דימיטרי ומייקל טיביוס. לשניים קריירה ארוכה ומצליחה ואת פרסומם הגדול הרוויחו כדיג'ייז קבועים בפסטיבל Tommorowland, בו הם מופיעים בקביעות ואף מפיקים את המנון הפסטיבל מאז שנת 2010. ברזומה שלהם שיתופי פעולה עם אמנים גדולים דוגמת ליידי גאגא, דאפט פאנק, ג'ניפר לופז, דיפלו ומרטין גאריקס. את חותמת הכשרות הרשמית הצמד קיבל כשהעפיל לראש דירוג הדיג'ייז של מגזין DJ Mag המוערך.